Euroopa Liidu Teataja L 292 , 07/12/1995 Lk 0027 - 0030



Nõukogu direktiiv 95/61/EÜ, 29. november 1995, millega muudetakse II lisa direktiivis 90/642/EMÜ teatavates taimset päritolu saadustes, sealhulgas puu- ja köögiviljas, sisalduvate ja nende pinnal esinevate pestitsiidide jääkide lubatud piirnormide kehtestamise kohta EUROOPA ÜHENDUSTE NÕUKOGU, võttes arvesse Euroopa Ühenduse asutamislepingut, võttes arvesse nõukogu 27. novembri 1990. aasta direktiivi 90/642/EMÜ teatavates taimsetes saadustes, sealhulgas puu- ja köögiviljas, sisalduvate ja nende pinnal esinevate pestitsiidide jääkide lubatud piirnormide kehtestamise kohta, [1] eriti selle artikli 1 lõiget 1, võttes arvesse komisjoni ettepanekut ning arvestades, et: esimest korda muudeti direktiivi 90/642/EMÜ direktiiviga 93/58/EMÜ, [2] mis nägi muu hulgas ette esimese piirnormide loetelu koostamise teatud pestitsiidide jääkide kohta; direktiivi muutmise ajal olid olemasolevad andmed siiski ebapiisavad selleks, et lõplikult määrata piirnormid teatud pestitsiidide ja põllukultuuride kombinatsioonide kohta; kõnealuste andmete esitamiseks määrati nelja-aastane periood, mille lõppedes ja rahuldavate andmete laekumata jäämisel kehtestatakse üldjuhul asjakohastele määradele vastavad piirnormid; komisjon ja nõukogu leppisid direktiivi 93/58/EMÜ vastuvõtmise ajal kokku, et liikmesriigid peaksid ühe aasta jooksul saama huvitatud osapoolte nõusoleku esitada vajalikud andmed; teatud juhtudel ei ole nõusolekut nende andmete esitamiseks antud ning seetõttu on juba praegu võimalik kehtestada asjakohased sätted, ON VASTU VÕTNUD KÄESOLEVA DIREKTIIVI: Artikkel 1 Direktiivi 90/642/EMÜ II lisa muudetakse vastavalt käesoleva direktiivi lisas sätestatule. Artikkel 2 Liikmesriigid jõustavad käesoleva direktiivi täitmiseks vajalikud õigusnormid hiljemalt 31. oktoobril 1996. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv jõustub Euroopa Ühenduste Teatajas avaldamise päeval. Artikkel 4 Käesolev direktiiv on adresseeritud liikmesriikidele. Brüssel, 29. november 1995 Nõukogu nimel eesistuja L. Atienza Serna [1] EÜT L 350, 14.12.1990, lk 71. Direktiivi on viimati muudetud direktiiviga 95/38/EÜ (EÜT L 197, 22.8.1995, lk 14). [2] EÜT L 211, 23.8.1993, lk 6. -------------------------------------------------- LISA 1. Klorotaloniil Teises veerus pealkirja all "Klorotaloniil" asendatakse üksikute saaduste vastas asuvad kanded "b" ja "0,01*" kandega "0,01*" ning paigutatakse kande "salat ja muu sarnane" vastu alljärgnevas grupis: 2. V) LEHTKÖÖGIVILJAD JA VÄRSKED MAITSETAIMED, salat ja muu sarnane. 2. Kloropürifoss Kolmandas veerus pealkirja "Kloropürifoss" all asendatakse järgnevates gruppides asuvate kannete vastas täht "c" numbriga "0,05*": - 1. VI) MUUD, oliivid, - 2. III) VILIKÖÖGIVILJAD, suhkrumais. Sama veeru grupis: 2. I) JUURVILJAD JA MUGULKÖÖGIVILJAD kustutatakse kannete peet, pastinaak, kaalikas ja naeris vastas asuvad kanded "c". Sama veeru grupis: "7. Humal (kuivatatud), humalakäbi graanulid ja kontsentreerimata pulber" asendatakse "d" numbriga "0,1*". 3. Tsüpermetriin Viiendas veerus pealkirja "Tsüpermetriin, sealhulgas muud sugulasisomeeride segud (isomeeride summa)" all asendatakse järgmistes gruppides üksikute saaduste vastas asuvad kanded "c" ja "0,5*" kandega "0,05*", mis paigutatakse eespool nimetatud gruppide vastu: - 1. V) MARJAD JA VÄIKSED PUUVILJAD, muud väiksed puuviljad ja marjad (välja arvatud metsamarjad), - 2. I) JUURVILJAD JA MUGULKÖÖGIVILJAD. Sama veeru kandes: 2. VII) VARSKÖÖGIVILJAD, apteegitill, kustutakse toote nimetuse vastast "c" täht. 4. Deltametriin Kuuendas veerus pealkirja "Deltametriin" all kustutatakse toote nimetuse vastast "c" täht järgmises grupis: 1. VI) MUUD, kiivi. 5. Imasaliil Üheksandas veerus pealkirja "Imasaliil" all asendatakse grupis: 2. III) VILIKÖÖGIVILJAD, maavitsalised üksikute saaduste vastas asuvad kanded "a" ja "0,02*" kandega "0,02*", mis paigutatakse kande "maavitsalised" vastu. 6. Iprodioon Kümnendas veerus pealkirja "Iprodioon" all kustutatakse järgmistesse gruppidesse kuuluvate saaduste kannete vastast kanne "a": - 2. I) JUURVILJAD JA MUGULKÖÖGIVILJAD, juurseller, - 2. VII) VARSKÖÖGIVILJAD, seller. 7. Permetriin Üheteistkümnendas veerus pealkirja "Permetriin (isomeeride summa)" all asendatakse "c" täht numbriga "0,05*" järgmistesse gruppidesse kuuluvate saaduste vastas: 1. V) MARJAD JA VÄIKSED PUUVILJAD, koguviljad (välja arvatud metsamarjad). Sama veeru järgmistesse gruppidesse kuuluvate saaduste vastast kustutatakse "c" täht: - 1. VI) MUUD, oliivid, - 2. I) JUURVILJAD JA MUGULKÖÖGIVILJAD, naeris, - 2. IV) KAPSASKÖÖGIVILJAD, õisikkapsad, spargelkapsas, - 2. VII) VARSKÖÖGIVILJAD, apteegitill, - 4. Õliseemned, päevalilleseemned. Sama veeru grupis: 1. V) MARJAD JA VÄIKSED PUUVILJAD, muud väiksed puuviljad ja marjad (välja arvatud metsamarjad) asendatakse üksikute saaduste vastas asuvad kanded "c" ja "0,05*" kandega "0,05", mis paigutatakse eespool nimetatud grupi vastu. Sama veeru järgnevat saadust käsitlevas kandes: "7. Humal (kuivatatud), humalakäbi graanulid ja kontsentreerimata pulber", asendatakse "d" täht numbriga "0,1*". 8. Benomüül, karbendasiim, metüültiofanaat Kaheteistkümnendas veerus pealkirja "Benomüül, karbendasiim, metüültiofanaat (summa väljendatud karbendasiimina)" all asendatakse järgmiste gruppide järgmiste saaduste kannete vastas "d" täht numbriga "0,1*": - 2. V) LEHTKÖÖGIVILJAD JA VÄRSKED MAITSETAIMED, ürt-allikkress ja salatsigur, - 7. Humal (kuivatatud), humalakäbi graanulid ja kontsentreerimata pulber. Sama veeru grupis: 1. VI) MUUD, oliivid, kustutatakse "d" täht. 9. Maneeb, mankotseeb, metiraam, propineeb, tsineeb Kolmeteistkümnendas veerus pealkirja "Maneeb, mankotseeb, metiraam, propineeb, tsineeb (summa väljendatud CS2-na)" all grupis: 1. V) MARJAD JA VÄIKSED PUUVILJAD, koguviljad (välja arvatud metsamarjad), asendatakse "c" täht "c" tähega kande "vaarikad" vastas ja numbriga "0.05*" kande "muud" vastas. Sama veeru gruppides: - 2. I) JUURVILJAD JA MUGULKÖÖGIVILJAD, peet, - 2. VII) VARSKÖÖGIVILJAD, kera-artišokk, kustutatakse saaduste kannete vastast "c" täht. Sama veeru grupis: 2. V) LEHTKÖÖGIVILJAD JA VÄRSKED MAITSETAIMED, asendatakse kande "ürt-allikkress" vastas "c" täht numbriga "0,05*". 10. Metamidofoss Neljateistkümnendas veerus pealkirja "Metamidofoss" all asendatakse järgmiste gruppide järgmiste saaduste kannete vastas "b" täht numbriga "0,01*": - 1. V) MARJAD JA VÄIKSED PUUVILJAD, laua- ja veiniviinamarjad ja maasikad (välja arvatud metsmaasikad), - 2. IV) KAPSASKÖÖGIVILJAD, lehtkapsas. 11. Protsümidoon Viieteistkümnenda veeru pealkirja "Protsümidoon" all asendatakse järgmise grupi järgmise saaduse kande vastas asuv "a" täht numbriga "0,02": 1. III) ÕUNVILJAD, õunad. Sama veeru järgmise grupi järgmise saaduse kande vastas asuv "a" täht kustutatakse: 2. II) SIBULKÖÖGIVILJAD, talisibul. 12. Pestitsiidide jäägid ja jääkide piirnormid eelkõige tee jaoks (kuivatatud lehed ja varred, fermenditud või mitte, Camellia sinensis). Eraldi tee jaoks koostatud tabelis järgnevate pestitsiidide jääkide vastas: 6. Bromopropülaat, 15. Flutsütrinaat (isomeeride summa), 18. Metidatioon, 21. Profenofoss, asendatakse "d" täht numbriga "0,01*". --------------------------------------------------